Diari Oficial de la Generalitat Valenciana


Sumari del DOGV 8625, del 02-09-2019 (2019/8326)

RESOLUCIÓ de 27 de maig de 2019, del Servei Territorial d'Indústria i Energia de València, per la qual s'atorga autorització administrativa, declaració en concret d'utilitat pública i aprovació del projecte d'execució per al subministrament de gas natural amb mòdul de regasificació al terme municipal de Tavernes de la Valldigna (València) a favor de Nedgia Cegas, SA. Expedient número CBREDE/2014/4/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8625

Data del DOGV
:   02-09-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8326


Data del document
:   27-05-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 27 de maig de 2019, del Servei Territorial d'Indústria i Energia de València, per la qual s'atorga autorització administrativa, declaració en concret d'utilitat pública i aprovació del projecte d'execució per al subministrament de gas natural amb mòdul de regasificació al terme municipal de Tavernes de la Valldigna (València) a favor de Nedgia Cegas, SA. Expedient número CBREDE/2014/4/46. [2019/8326]  
  
  
Presentada sol·licitud d'autorització administrativa, declaració en concret d'utilitat pública i aprovació del projecte d'execució relativa a la instal·lació de gas natural avall indicada.  
Atés que Nedgia Cegas, SA està inscrita en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme, amb àmbit d'actuació nacional i número 7.  
Efectuats els tràmits establits en el títol V de la Llei 34/1998, de 7 d'octubre, (BOE 08.10.1998), del sector d'hidrocarburs, i en el títol IV, capítol II, del Reial decret 1434/2002, de 27 de desembre, (BOE 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Aquest servei territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació de gas natural que s'indica:  
Expedient: CBREDE/2014/4/46.  
Peticionari: nedgia Cegas, SA (abans Gas Natural Cegas, SA).  
Emplaçament/zona geogràfica: terme municipal de Tavernes de la Valldigna.  
Projecte: projecte d'autorització administrativa, execució d'instal·lacions i declaració d'utilitat pública per al subministrament de gas natural amb mòdul de regasificació en el terme municipal de Tavernes de la Valldigna (València).  
Punt/s de connexió: des de mòdul de regasificació en parcel·la amb referència cadastral 46240A02100350000LM.  
Fases expansió (segons pla): segons pla 6DPV1514030010 P- PF 01.  
Pressió/és: MOP 0,4 bar.  
Pressupost: 674.140 ?.  
La instrucció i resolució del present procediment administratiu correspon a la Generalitat, en estar la instal·lació objecte del procediment radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.   
D'acord amb el que es disposa en l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, la construcció o establiment de les instal·lacions de distribució de gas natural requereix aprovació del projecte d'execució o detall d'aquestes.  
Conforme a l'article 70.2 del Reial decret 1434/2002, les sol·licituds d'autorització administrativa i aprovació del projecte d'execució podran efectuar-se de manera conjunta o separada.  
De conformitat amb l'article 95.3 del Reial decret 1434/2002, la sol·licitud de reconeixement en concret d'utilitat pública de les instal·lacions de distribució de gas natural per canalització i instal·lacions auxiliars podrà efectuar-se bé de manera simultània a la sol·licitud d'autorització administrativa o d'aprovació del projecte d'execució, o bé amb posterioritat a l'obtenció de l'autorització administrativa.  
La present autorització queda sotmesa a les condicions següents:  
  
I. El titular d'aquesta constituirà en el termini d'un mes, a partir de la data de la notificació de la present resolució una garantia per valor de 13.482,8 euros, import del dos per cent del pressupost de totes dues instal·lacions, a presentar en el Servei Territorial d'Energia de València, per a garantir el compliment de les seues obligacions, conforme al que s'estableix en l'article 73.4 de la Llei 34/1998, del sector d'hidrocarburs.  
Aquesta fiança es constituirà a favor de la Direcció General d'Indústria i Energia en la Tresoreria de l'Institut Valencià d'Administració Tributària (IVAT) de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servei Territorial d'Indústria i Energia de València la carta de pagament-resguard emesa per la Tresoreria, com a acreditació del compliment de l'esmentada obligació.  
La garantia serà tornada al titular de la present autorització, després de sol·licitar-la, una vegada que justifique davant el Servei Territorial d'Indústria i Energia l'interessat el compliment de les obligacions derivades de la present autorització i aquest servei territorial formalitze les actes de posada en servei de les instal·lacions a què es refereix la present resolució.  
II. El titular haurà de complir les obligacions que estrictament s'assenyalen en l'article 74. Obligacions dels distribuïdors de gas natural, de la Llei 34/1998, així com les que s'assenyalen en l'article 10 del Reial decret 1434/2002. Especialment, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les escomeses.  
III. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, així com els que s'assenyalen en l'article 10 del Reial decret 1434/2002.  
IV. La present autorització en cap cas es concedirà amb drets exclusius d'ús, i s'atorga sense perjudici de tercers, deixant fora de perill els drets particulars, i sense perjudici i independentment de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, especialment, les relatives a l'ordenació del territori i del medi ambient, tot això segons el que es disposa en l'article 73.4 de la Llei 34/1998, en la redacció que fa el Reial decret llei 5/2005.   
  
V. Serà causa de revocació de la present autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
VI. El titular de la present autorització comunicarà anualment, a la Direcció General d'Indústria i Energia, un resum de la base de dades dels consumidors connectats a les instal·lacions autoritzades en la present resolució, segons el que es disposa en l'incís l) de l'apartat 3 de l'article 10 del Reial decret 1434/2002, de 27 de desembre, en què s'especificarà el nombre d'altes i baixes, si escau, realitzades en l'últim any.  
  
  
Segon. Aprovar el projecte d'execució de la instal·lació  
En l'execució del projecte es tindran en compte les següents condicions  
1. Les obres hauran de realitzar-se d'acord amb el projecte presentat amb les variacions que, si escau, se sol·liciten i autoritzen.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. Les instal·lacions hauran d'estar acabades dins del termini de 24 mesos, comptats a partir de l'endemà de la recepció d'aquesta resolució. No obstant això, amb anterioritat a la finalització del termini podrà sol·licitar una ampliació concreta d'aquest mitjançant sol·licitud motivada davant d'aquest servei territorial, i acompanyar a aquest efecte la documentació justificativa de la demora i del cronograma de treballs previstos per al nou termini sol·licitat.  
4. El titular donarà compte de l'acabament de les obres mitjançant la presentació de la sol·licitud d'acta de posada en servei, en els termes establits en l'article 85 del Reial decret 1434/2002, i en l'article 5.7 del reglament aprovat per Reial decret 919/2006, de 28 de juliol.  
  
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació de béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa, que es concreta en una afecció a les finques particulars, incloses en la relació següent, amb l'abast i els efectes previstos en els articles 105 i 107 de la Llei 34/1998, i els articles 109.1, 110, 111 i 112.3 del Reial decret 1434/2002.  
  
Quart  
Publicar i notificar la present resolució, d'acord amb el que s'estableix en el Reial decret 1434/2002, i significar que aquesta publicació es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o aquells en què, intentada la notificació, no s'haguera pogut practicar.  
Contra aquesta resolució, que no posa fi a la via administrativa, es pot interposar recurs d'alçada davant la Direcció General d'Indústria i Energia (ciutat administrativa 9 d'Octubre, c/ de la Democràcia, núm. 77, torre II, a València) en el termini d'un mes, comptat a partir de l'endemà del dia en què tinga lloc la notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de maig de 2019.- El cap del Servei Territorial d'Energia: Antonio Peris Armengot.